Svo virðist sem Sam Mendes , leikstjóri James Bond myndarinnar síðustu Skyfall , sé á leiðinni í leikstjórastólinn í næstu Bond mynd , þrátt fyrir yfirlýsingar um annað , en Mendes sagðist þurfa að sinna verkefnum í leikhúsinu m.a. sem komu í veg fyrir að hann gæti tekið að sér næstu Bond mynd . Vefsíðan ShowBiz 411 , segist hafa fyrir því traustar heimildir að Mendes sé búinn að samþykkja að taka að sér að leikstýra næstu Bond mynd , þeirri 24. í röðinni og að hann sé jafnvel að hugleiða að leikstýra þeirri 25. einnig . Samkvæmt fréttinni þá ætlar Sony að leyfa Mendes að ljúka þeim verkefnum sem eru fyrirliggjandi hjá honum svo hann komist í að leikstýra James Bond .